钦定古今图书集成/理学汇编/学行典/第185卷 > 刘敦儒
## 钦定古今图书集成/理学汇编/学行典/第185卷 > 刘敦儒

按《唐书刘知几传》：“知几子贶，贶子浃，亦有学称。生子
敦儒，家东都。母病狂易，非笞掠人不能安，左右皆亡
去，敦儒日侍疾，体常流血，母乃能下食，敦儒怡然不
为痛隐。留守韦夏卿表其行，诏标阙于闾。元和中，权
德舆复荐之，乃授左龙武军兵曹参军，分司东都。在
母丧，毁瘠几死。时谓刘孝子。后为起居郎，达礼好古”，
有祖风云。